钦定古今图书集成/明伦汇编/宫闱典/第073卷 > 《贺册皇太子表》宋·刘筠
## 钦定古今图书集成/明伦汇编/宫闱典/第073卷 > 《贺册皇太子表》宋·刘筠

前燿，开祥东闱播宪。汉仪丕赫，天下之本既丰；周制
协敷，土者之基克固。殊尤显会，中外祗懽。盖以《十翼》
垂言，《黄离》之象攸著；四渎流润，重海之歌载扬。于以
示元吉之有孚，表善利之广霈。正人伦而张大纪，统
天序而荷亨衢。陪翼至仁，登闳昌祚。允锺圣嗣，克奉
宗祧。伏以皇太子器本夙成，智包妙用。挺温姿而玉
裕，蔼淑度以金相。至性迪乎天经，积粹发乎真系。而
自桂房毓秀，茅壤疏荣，有时敏之进修，有日跻之骏
惠。固以悟乔枝而奉顺，询内卫以宣勤。务近老成之
人，历观盛德之事。宝忠信而由己，服礼乐以蹈中。造
理惟微，振辞有典。侍銮游而俨若，拱列钦瞻；省台膳
以肃如，慈宸敦眷。四学㹅于上序，百行纪于司成。洽
乃懿声，被乎寰㝢。建储之论，繄先亲而是宜；立爱之
文，稽古道而斯顺。肇膺典册，有庆昌辰。伏惟尊号皇
帝陛下，辟长世之善经，率保邦之大法。翕受秘祉，备
举缛仪。上帝是忱，克享于馨茂；兆民咸赖，用致于辑
宁。惟震长之至贤，实乾刚之上体。《三善》靡烦于在傅，
重晖上契于秉阳。陛下仰奉灵心，旁招群吁，以为主
器之重，有国莫先。矧锡羡于仙源，在守成于宗躅。增
崇巨业，属我元良。龟猷之告协从，神鉴之征允格。三
让成魄，知天道之好；谦明两作离，见皇图之可大。式
备弥文之礼，仍新遵德之称。涓以茂辰，膺兹鸿典。班
轮饬驾，奋五采以相宣；碧镂题宫，配二仪而胥永。臣
以滥叨词职，窃守藩封。昭数在庭，莫觌銮旌之美。含
和发咏，率同凫藻之诚。